open-index/open-wikipedia-markdown huggingface dataset:
Σεντ Τζονς Γουντ

Το **Σεντ Τζονς Γουντ** () είναι συνοικία του βορειοδυτικού Λονδίνου, στον Δήμο του Ουεστμίνστερ, στη βορειοδυτική πλευρά του πάρκου Ρίτζεντ. Βρίσκεται περίπου 4 χιλιόμετρα (2,5 μίλια) βορειοδυτικά του Τσάρινγκ Κρος (που θεωρούνταν το κέντρο του Λονδίνου). Αρχικά ήταν μέρος του Μεγάλου Δάσους του Μίντλσεξ, ενώ αργότερα ανήκε στους Ιππότες του Αγίου Ιωάννη της Ιερουσαλήμ.

Τα όρια του Σεντ Τζονς Γουντ είναι το Κανάλι Ρίτζεντ στα νότια, η κοιλάδα Μέιντα (Road Edgware) στα δυτικά, η Boundary Road στα βόρεια και Avenue Rd/Πάρκο Πριμρόουζ Χιλ στα ανατολικά.

Πρόκειται για εύπορη γειτονιά, με το περιοδικό *[[Forbes]]* να την κατατάσσει στην πέμπτη θέση των πιο ακριβών περιοχών του Λονδίνου με βάση τη μέση τιμή των ακινήτων του 2007. Σύμφωνα με έρευνα του 2014, οι κάτοικοι του Σεντ Τζονς Γουντ πληρώνουν κατά μέσο όρο τα υψηλότερα ενοίκια σε ολόκληρο το Λονδίνο.

## Ιστορικά στοιχεία
thumb|Χάρτης που δείχνει το Σεντ Τζονς Γουντ ως τμήμα του Μητροπολιτικού Δήμου Σεντ Μεριλεμπόουν το 1916.
Το Σεντ Τζονς Γουντ αναπτύχθηκε από τις αρχές του 19ου αιώνα και έπειτα. Ένας από τους πρώτους που καθοδήγησαν την ανάπτυξη της περιοχής ήταν ο Τζέιμς Μπάρτον. Ήταν ένα από τα πρώτα προάστια το Λονδίνου στο οποίο αναπτύχθηκε η κατασκευή πολλών βιλλών και δεν ήταν πυκνοκατοικημένη, εν αντιθέσει με τις οικίες ενωμένης στέγασης που κυριαρχούσαν στο Λονδίνο κατά τον 19ο αιώνα, ακόμη και στις πλέον ακριβές συνοικίες. Τμήματα του Σεντ Τζονς Γουντ ανακατασκευάστηκαν με μεγαλύτερη πυκνότητα, αλλά παραμένει ακόμη και σήμερα ελκυστική τοποθεσία, και είναι μια από τις ακριβότερες περιοχές του Λονδίνου.

Στο Σεντ Τζονς Γουντ βρίσκεται το Γήπεδο Κρίκετ Lord's, έδρα της Λέσχης Κρίκετ Μίντλσεξ Κάουντι και της Λέσχης Κρίκετ Μεριλεμπόουν (MCC), και θεωρείται η πατρίδα του κρίκετ. Είναι γνωστό επίσης για τα Abbey Road Studios και την οδό Abbey Road, όπου οι The Beatles ηχογράφησαν, μεταξύ άλλων το άλμπουμ *[[Abbey Road]]*, στο εξώφυλλο του οποίου το συγκρότημα διασχίζει τον δρόμο.

Το Βασιλικό Ιππικό Πυροβολικό του Βασιλικού Στρατού βρισκόταν παλαιότερα στους στρατώνες του Σεντ Τζονς Γουντ. Το σύνταγμα μεταφέρθηκε στο Γούλιτς στις 6 Φεβρουαρίου 2012, και οι στρατώνες θα κατεδαφιζόταν για να κατασκευαστούν οικίες.

Στην περιοχή βρίσκεται επίσης το νεκροταφείο του Σεντ Τζονς Γουντ, το οποίο αποτελεί το μοναδικό πνεύμονα οξυγόνου του Δήμου του Ουεστμίνστερ.

Η περιοχή εξυπηρετείται από σταθμούς του μετρό του Λονδίνου.

## Σημαντικοί κάτοικοι
*Σερ Λώρενς Άλμα-Τάντεμα (1836–1912), ζωγράφος.
*Γκίλμπερτ Μπέις (1872–1953), γλύπτης
*Σερ Τζόζεφ Μπάζελτζετ (1819–1891), πολιτικός μηχανικός.
*Σερ Τόμας Μπίτσαμ (1879–1961), μαέστρος και ιμπρεσάριος.
*Τζορτζ Φράμπτον (1860–1928), γλύπτης.
*Ουίλλιαμ Πάουελ Φριθ (1819–1909), ζωγράφος.
*Τόμας Χουντ (1799–1845), ποιητής.
*Τόμας Χάξλεϋ (1825–1895), βιολόγος.
*Μέλανι Κλάιν (1882–1960), ψυχαναλυτής.

## Παραπομπές


## Εξωτερικοί σύνδεσμοι

*History of St John's Wood

Κατηγορία:Γεωγραφία του Λονδίνου
Ίαν Βέρμακ

Ο **Ίαν Βέρμακ** (*[[αγγλικά]] : Ian Vermaak*), γεννημένος στις 28 Μαρτίου 1933, ήταν πρωταθλητής αντισφαίρισης από τη Νότια Αφρική.

Μεγαλύτερη επιτυχία του ο τελικός του Γαλλικού πρωταθλήματος (Ρολάν Γκαρός) το 1959 όπου έχασε στον τελικό από τον Νίκολα Πιετραντζέλι, νωρίτερα είχε παίξει στον τελικό του τουρνουά του Αμβούργου χάνοντας από τον William Knight. Στο πρωτάθλημα Γουίμπλεντον μεγαλύτερη αποτυχία του το 1960 όταν έφτασε στον τέταρτο γύρο.

Ο Βέρμακ αγωνίστηκε για τη Νοτιοαφρικανική ομάδα του κυπέλλου Ντέιβις σε έξι χρονιές μεταξύ 1953 και 1960 με ρεκόρ πέντε νικών και επτά ηττών. Το 1956 κέρδισε τον τίτλο στο απλό του πρωταθλήματος της Νότιας Αφρικής. Το 1959 νίκησε τον συμπατριώτη του Ray Weedon στον τελικό του "71ου Southampton Grass Court Championship" στο Λονγκ Άιλαντ της Νέας Υόρκης. Στο Πρωτάθλημα αντισφαίρισης Ανατολικής Μεσογείου στο διπλό αντρών ήταν δεύτερος το 1956, και στο διπλό μεικτό δεύτερος το 1956 και πρώτος το 1959.

Ο Βέρμακ κατατάχθηκε στον κόσμο Νο 10 από τον Lance Tingay της "The Daily Telegraph" το 1959.

## Παραπομπές


Κατηγορία:Νοτιοαφρικανοί αθλητές της αντισφαίρισης
Αδίτες

Οι **Αδίτες** (αραβ. عاد, *Ad*) ήταν αρχαία φυλή ή λαός της Αραβίας που αναφέρεται συχνά στο Κοράνιο.. Σύμφωνα με τις παραδόσεις, οι Αδίτες ήταν οι πρώτοι κάτοικοι της Αραβίας και ζούσαν στη σημερινή Υεμένη, σε μία περιοχή που αναφέρεται ως *al-Ahqaf* (الأحـقـاف), δηλαδή «οι αμμώδεις πεδιάδες» ή «οι ανεμογενείς αμμόλοφοι».

Οι τοπικές παραδόσεις αποδίδουν την καταγωγή των Αδιτών στον Αδ, εγγονό του Νώε και *Malik* (βασιλιά), ο οποίος είχε χίλιες συζύγους, απέκτησε 4.000 παιδιά και έζησε 1.200 χρόνια! Λέγεται ακόμα ότι ήταν μεγαλόσωμοι άνθρωποι και σε αυτούς αποδίδονται τα μεγάλα αρχαία κτίσματα που υπάρχουν στην Αραβία. Οι Αδίτες είχαν ευδοκιμήσει. Πρωτεύουσά τους ίσως ήταν η γνωστή ως Ιράμ ντατ αλ Ιμάντ του Κορανίου. Με τον καιρό όμως έφυγαν από τον «σωστό δρόμο» και έτσι ο Αλλάχ απέστειλε τον μονοθεϊστή προφήτη Χουδ για να τους συνεφέρει. Δεν μετανόησαν ωστόσο, οπότε ο Αλλάχ έστειλε μία φοβερή λαίλαπα εναντίον τους. Λίγοι Αδίτες γλίτωσαν και τότε κατέφυγαν στην Υεμένη, όπου έχτισαν το περίφημο πρόχωμα Μαρέβ. Σε μία ιστορική απόπειρα χρονολογήσεως των θρυλικών αυτών συμβάντων, οι Αδίτες άρχισαν να εξαφανίζονται περί το 750 π.Χ..

Οι Αδίτες/Αδ αναφέρονται 24 φορές στο Κοράνιο, και συγκεκριμένα στα σημεία (7:65:2 - δηλαδή η 2η λέξη του 65ου στίχου της εβδόμης σούρα), (7:74:7), (9:70:9), (11:50:2), (11:59:2), (11:60:10), (11:60:15), (14:9:9), (22:42:8), (25:38:1), (26:123:2), (29:38:1), (38:12:5), (40:31:5), (41:13:8), (41:15:2), (46:21:3), (50:13:1), (51:41:2), (53:50:3), (54:18:2), (69:4:3), (69:6:2) και (89:6:6).

## Δείτε επίσης
* Μαδιανίτες
* Σαβά
* Θάμουδ

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη-Πάτση», τόμος 2, σελ. 111

Αδιτες
Άζολα (Ιταλία)

Η **Άζολα** (ιταλ. *Asola*) είναι ιταλικός δήμος και πόλη στην Επαρχία της Μάντοβας, στην περιφέρεια της Λομβαρδίας. Πήρε τον τιμητικό τίτλο της «πόλεως» με προεδρικό διάταγμα στις 11 Οκτωβρίου 1951.

Η Άζολα είναι χτισμένη στις όχθες του ποταμού Κιέζε, σε απόσταση 36 χιλιομέτρων περίπου από την επαρχιακή πρωτεύουσα Μάντοβα, προς τα βορειοδυτικά.

Το 1516, όταν ανήκε στη Γαληνοτάτη Δημοκρατία της Βενετίας, η πόλη πολιορκήθηκε χωρίς επιτυχία από τα στρατεύματα του Αυστριακού Αυτοκράτορα της Αγίας Ρωμαϊκής Αυτοκρατορίας του Γερμανικού Έθνους Μαξιμιλιανού Α΄. Το ιστορικό αυτό γεγονός απαθανάτισε ο Τιντορέττο στον ζωγραφικό του πίνακα *Η Πολιορκία της Άζολα* (1544-1545).

Η Άζολα συνδέεται σιδηροδρομικώς με την Μπρέσια και την Πάρμα. Διατηρεί βιομηχανία μεταξωτών και παιχνιδιών, ενώ διατηρεί πολλά κτίρια παλιάς αρχιτεκτονικής.

## «Αδελφές» πόλεις
Η Άζολα είναι «αδελφοποιημένη» με τις εξής μικρές πόλεις:

*  Λαϊνγκάτεν της Γερμανίας, από το 2004
*  Λεζινύ της Γαλλίας, από το 2004

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη-Πάτση», τόμος 2, σελ. 305

Κατηγορία:Δήμοι της Επαρχίας της Μάντοβας
Μαριάν ντε Σβαρντ

Η **Μαριάν ντε Σβαρντ** (*[[αγγλικά]]: Mariaan de Swardt*), γεννημένη στις 18 Μαρτίου 1971, είναι πρώην πρωταθλήτρια της αντισφαίρισης από τη Νότια Αφρική η οποία έπαιξε ως επαγγελματίας από το 1988 έως το 2001.

Δύο φορές εκπροσωπούσε την πατρίδα της στους θερινούς Ολυμπιακούς αγώνες το 1992 στη Βαρκελώνη και το 1996 στην Ατλάντα. Μέλος της ομάδας της Νότιας Αφρικής του Φεντ καπ το 1992 και το 1994-1997.

Κέρδισε δύο τίτλους Γκραντ σλαμ στο μεικτό διπλό: το Αυστραλιανό Όπεν το 1999 και το Γαλλικό Όπεν το 2000 με συμπαίκτη και τις δύο φορές τον συμπατριώτη της Ντέιβιντ Άνταμς. Επιπλέον, κατέχει και τέσσερις τίτλους διπλών γυναικών και έφτασε στο Νο 11 στην παγκόσμια κατάταξη των γυναικών. Έχει έναν WTA Tour τίτλο στο απλό το 1998 και έφθασε το Νο. 28 στην παγκόσμια κατάταξη του απλού το 1996.

Μετά την αποχώρηση της από την αντισφαίριση, ήταν σχολιαστής στο Eurosport και τη νοτιοαφρικανική τηλεόραση και ασχολήθηκε με την προπονητική. Το 2004 ίδρυσε μη κερδοσκοπική φιλανθρωπική οργάνωση για να βοηθήσει τα ζώα.

## Παραπομπές


Κατηγορία:Νοτιοαφρικανές αθλήτριες της αντισφαίρισης
Κατηγορία:Νοτιοαφρικανοί προπονητές της αντισφαίρισης
Κατηγορία:Νοτιοαφρικανοί δημοσιογράφοι
Κατηγορία:Νικητές Γαλλικού Όπεν
Ντέιβιντ Άνταμς

Ο **Ντέιβιντ Άνταμς** (*[[αγγλικά]]: David Adams*), γεννημένος στις 5 Ιανουαρίου 1970, είναι πρώην πρωταθλητής αντισφαίρισης από τη Νότια Αφρική.

Έγινε επαγγελματίας το 1989 και κατά τη διάρκεια της καριέρας του κέρδισε 19 τίτλους στα διπλά και ήταν δεύτερος 33 φορές, μεταξύ άλλων στο Ρολάν Γκαρός το 1992.

Ο Άνταμς συμμετείχε σε έξι διοργανώσεις του κυπέλλου Ντέιβις με τη Νότια Αφρική μεταξύ 1997 και 2003, καταγράφοντας ρεκόρ 4 νίκες και 2 ήττες συμμετέχοντας μόνο στο διπλό αντρών.

Ο Άνταμς κέρδισε δύο τίτλους Γκραν σλαν στο διπλό μεικτό, και οι δύο με συμπαίκτρια τη συμπατριώτισσα του Μαριάν ντε Σβαρντ, συγκεκριμένα το Αυστραλιανό όπεν το 1999 και το Ρολάν Γκαρός το 2000..

## Παραπομπές


Κατηγορία:Νοτιοαφρικανοί αθλητές της αντισφαίρισης
Κατηγορία:Νικητές Αυστραλιανού Όπεν (αντισφαίριση)
Κατηγορία:Νικητές Γαλλικού Όπεν
Κόρη του Ιούλιου Κωνστάντιου

Η **ανώνυμη κορασίδα**, κόρη του Ιούλιου Κωνστάντιου και της Γάλλας, ήταν σύζυγος του Κωνστάντιου Β΄.

Ο γάμος της με τον Κωνστάντιο φαίνεται να καταγράφεται από τον Ευσέβιο της Καισάρειας.Ο γάμος ίσως τελέσθηκε το έτος 335 ή 336. Ούτε το όνομά της ούτε ο χρόνος του θανάτου της εμφανίζονται στις πηγές. Ο Τόμας Μπάνσιτς, σύγχρονος ιστορικός, επισημαίνει ότι «ο θάνατός της ίσως διευκόλυνε την πτώση του αδερφού της Γάλλου». Ο γάμος του Κωντάντιου και της δεύτερης συζύγου του Ευσεβίας ίσως συνέβη στις αρχές το 353.

## Παραπομπές


Κατηγορία:Ρωμαίες Αυτοκράτειρες
Κατηγορία:Σύζυγοι Βυζαντινών Αυτοκρατόρων
Μαρίνος Παγδατής

Ο **Μαρίνος Παγδατής**, γεννημένος στις 21 Απριλίου 1977 στη Λεμεσό, είναι Κύπριος πρωταθλητής της αντισφαίρισης. Είναι αθλητής του Ομίλου Αντισφαίρισης Αμμοχώστου.

Είναι γιος, το μεγαλύτερο παιδί, του Χρίστου Παγδατή, Λιβανέζου που εγκαταστάθηκε μόνιμα και παντρεύτηκε στην Κύπρο, αδέλφια του, επίσης πρωταθλητές στην αντισφαίριση, είναι οι Μάρκος, Πέτρος και η Ζένα.

Τον Ιούλιο του 1990 εκπροσώπησε την Κύπρο στο Πανευρωπαϊκό πρωτάθλημα παίδων της ΕΣΣΔ μαζί με την Περσέλλα Ιωαννίδου. Έχει εκπροσωπήσει την Κύπρο και στο κύπελλο Ντέιβις. Έχει αγωνιστεί σε πολλά διεθνή τουρνουά, όπως στο Ισραήλ, τη Βουλγαρία, την Αίγυπτο, τις ΗΠΑ κτλ.. Νικητής στο απλό στον "Egypt 2 Masters" το 1996, πρώτος την ίδια χρονιά στο απλό στο "	Bulgaria/Macedonia Masters".

## Παραπομπές


Κατηγορία:Κύπριοι αθλητές της αντισφαίρισης
Πέτρος Παγδατής

Ο **Πέτρος Παγδατής**, γεννημένος στις 16 Ιανουαρίου 1979 στη Λεμεσό, είναι Κύπριος πρωταθλητής της αντισφαίρισης και του beach tennis. Είναι αθλητής του Ομίλου Αντισφαίρισης Αμμοχώστου.

Είναι γιος του Χρίστου Παγδατή, Λιβανέζου μετανάστη που εγκαταστάθηκε μόνιμα και παντρεύτηκε στην Κύπρο, αδέλφια του, επίσης πρωταθλητές στην αντισφαίριση, είναι οι Μάρκος, Μαρίνος και η Ζένα. Ασχολήθηκε από μικρός με την αντισφαίριση και μετά το σχολείο πήγε στις ΗΠΑ για σπουδές με υποτροφία στην αντισφαίριση.

Έχει αγωνιστεί με την Κύπρο στο Κύπελλο Ντέιβις του 1996, 2002, 2006, και του 2007 με ρεκόρ 3 νίκες και 5 ήττες.

Σαν αθλητής της αντισφαίρισης σε άμμο (beach tennis) έχει συμμετάσχει κι συμμετέχει και σήμερα (2017) σε πολλά ανά τον κόσμο τουρνουά. Σήμερα επίσης ασχολείτε με την προπονητική και είναι Ομοσπονδιακός προπονητής της Κύπρου. Στο beach tennis έχει κατακτήσει πολλά τουρνουά. 

## Παραπομπές


Κατηγορία:Κύπριοι αθλητές της αντισφαίρισης
Κατηγορία:Κύπριοι προπονητές της αντισφαίρισης
Κατηγορία:Κύπριοι αθλητές της παραθαλάσσιας αντισφαίρισης
Λεοπόλδος Α΄ Μπάμπενμπεργκ της Αυστρίας

:*Να μη συγχέεται με τον [[Λεοπόλδος Α΄ της Αυστρίας|Λεοπόλδο Α΄ των Αψβούργων]] δούκα της Αυστρίας.*

Ο **Λεοπόλδος Α΄** (γερμ. *Leopold I*, 940 - 10 Ιουλίου 994), γνωστός ως **ο Επιφανής** (*der Erlauchte*), μέλος του Οίκου των Μπάμπενμπεργκ, ήταν μαργράβος της Αυστρίας (976-994).

## Βιογραφία
Ήταν γιος του Μπέρτχολντ, κόμη του Νόρντγκαου (στην Ανατολική Βαυαρία) ή του Αρνούλφου, δούκα της Βαυαρίας. 

Το 955 ο Όθων Α΄ της Γερμανίας νίκησε τους Μαγυάρους στη μάχη του Λέχφελντ και την κατακτημένη περιοχή την ονόμασε Marcha Orientalis (Ανατολική Μαρκιωνία) και την παραχώρησε στον Μπούρκχαρντ. Αυτός όμως ακολούθησε τον Ερρίκο Β΄ Οθωνιδών της Βαυαρίας εναντίον του Όθωνα Β΄ της Γερμανίας. Τότε ο Όθων Β΄ πήρε την περιοχή και την παραχώρησε στον πιστό του Λεοπόλδο Α΄. Η Aνατολική Mαρκιωνία αργότερα αποκαλέστηκε *μαργραβάτο της Αυστρίας*.

Ξεκίνησε από το εκεί φρούριο Πέχλαρν και επιβεβαίωσε την εξουσία του στο φρούριο Μελκ, που μάλλον το έκανε έδρα του και ίδρυσε μονή. Τα έτη 987-991 επέκτεινε το μαργραβάτο του ανατολικότερα. Όταν ο εξάδελφός του Ερρίκος του Σβάινφουρτ αιχμαλώτισε και τύφλωσε έναν ιππότη του Μπέρνβαρντ του Ρότενμπουργκ, επισκόπου του Βύρτσμπουργκ, μεσολάβησε για τη λύση της διαφοράς.

Εκεί το 994 σε μία κονταρομαχία (Turnier), ένα βέλος τον χτύπησε στο μάτι και απεβίωσε από τα τραύματά του δύο ημέρες μετά. Τάφηκε στο Βύρτσμπουργκ· τον 13ο αι. τα λείψανά του μεταφέρθηκαν στο αββαείο του Μελκ. Τον διαδέχθηκαν οι γιοί του Ερρίκος Α΄ και Αδαλβέρτος.

## Οικογένεια
Νυμφεύτηκε τη Ριχάρντις, κόρη του Ερνέστου Δ΄, κόμη του Σβάλαφελντγκαου και είχε τέκνα:
*Ερρίκος Α΄, απεβ. 1018, μαργράβος της Αυστρίας
* Ιουδήθ
* Ερνέστος Α΄, απεβ. 1015, δούκας της Σουαβίας
* Αδαλβέρτος π. 985-1055, μαργράβος της Αυστρίας
* Πόππο π. 986-1047, αρχιεπίσκοπος του Τριρ
* Κουνιγούνδη
* Χέμα, παντρεύτηκε τον Ραπότο, κόμη του Ντίσεν
* Χριστίνα

## Βιβλιογραφία
* 
* 
* 
* 
* 
* 
* 
* 
* 

## Εξωτερικοί σύνδεσμοι

* Leopold I. Liutpold, Babenberger-Markgraf at AEIOU

Κατηγορία:Οίκος των Μπάμπενμπεργκ
Κατηγορία:Δούκες της Αυστρίας
UTC−02:00

μικρογραφία|300x300εσ|Χρήση της ζώνης ώρας UTC−02: Μπλε (Ιανουάριος), Πορτοκαλί (Ιούλιος), Κίτρινο (χρήση όλο το χρόνο), Ανοικτό μπλε: Θαλάσσιες περιοχές
Η **UTC-02:00** είναι αναγνωριστικό μετατόπισης ώρας από το συγχρονισμένο παγκόσμιο χρόνο (UTC) κατά -02.

## Ως θερινή ώρα (καλοκαίρι Βόρειου Ημισφαιρίου)

### Βόρεια Αμερική
* Γροιλανδία - Ώρα Δυτικής Γροιλανδίας
** το μεγαλύτερο μέρος του νησιού, συμπεριλαμβανομένων των νότιων, δυτικών και βορειοδυτικών ακτών. Περιλαμβάνεται το Κααναάκ (εκτός από την Αεροπορική Βάση της Θούλης)  και χρησιμοποιούνται οι Ευρωπαϊκοί κανόνες θερινής ώρας
* Σαιν Πιερ και Μικελόν (Γαλλία), χρησιμοποιεί τους Βορειοαμερικανικούς κανόνες θερινής ώρας

## Ως χειμερινή ώρα (όλο το χρόνο)

### Ατλαντικός Ωκεανός
* Βραζιλία
** Νησιά του Ατλαντικού - Φερνάντο ντε Νορόνια, Τριντάντε και Μάρτιμ Βαζ, κλπ.
* Νήσοι Νότια Γεωργία και Νότιες Σάντουιτς (Ηνωμένο Βασίλειο)

## Ως θερινή ώρα (καλοκαίρι Νότιου Ημισφαιρίου)

### Νότια Αμερική
* Βραζιλία
** Ομοσπονδιακή Επαρχία, Εσπίριτο Σάντο, Γκοϊάς, Μίνας Ζεράις, Παρανά, Ρίο ντε Τζανέιρο, Ρίο Γκράντε ντο Σουλ,Σάντα Καταρίνα, Σάο Πάολο

## Παραπομπές


## Δείτε επίσης
* Ώρα στη Βραζιλία
* Ώρα στη Δανία
 
Κατηγορία:Μετατοπίσεις UTC
Αδαλβέρτος Μπάμπενμπεργκ της Αυστρίας

Ο **Αδαλβέρτος** ο *νικηφόρος* (γερμ. Adalbert der Siegreiche, π. 985 - 26 Μαΐου 1055), από τον Οίκο των Μπάμπενμπεργκ, ήταν μαργράβος της Αυστρίας (1081-1055).

## Βιογραφία
Ήταν ο τρίτος γιος του Λεοπόλδου Α΄, μαργράβου της Αυστρίας, και της Ριχάρδης Σβάλαφελντγκαου.

Απεβίωσε το 1055 στο Μελκ.

## Οικογένεια
Πρώτα νυμφεύτηκε την Γκλίσμοντ της Δυτικής Σαξονίας.

Έπειτα έκανε δεύτερο γάμο και νυμφεύτηκε την Φρότσα/Αδελαΐδα Ορσεόλο, αδελφή του Πέτρου της Ουγγαρίας, και είχε τέκνα:
* Ερνέστος 1027-1075, μαργράβος της Αυστρίας.

## Παραπομπές


## Βιβλιογραφία
* 
* 
* 
* 
* 
* 
* 

## Εξωτερικοί σύνδεσμοι
* Adalbert der Siegreiche english at austria-forum.org

Κατηγορία:Οίκος των Μπάμπενμπεργκ
Κατηγορία:Δούκες της Αυστρίας
Ερνέστος Μπάμπενμπεργκ της Αυστρίας

Ο **Ερνέστος** ο *γενναίος*, γερμ. Ernest der Tapfere (1027 - 10 Ιουνίου 1075),  από τον Οίκο των Μπάμπενμπεργκ, ήταν μαργράβος της Αυστρίας (1055-1075).

## Βιογραφία
Ήταν ο γιος του Αδαλβέρτου, μαργράβου της Αυστρίας και της Φρότσα Ορσέολο, κόρης του Όθωνα, δόγη της Βενετίας.

Αύξησε την επικράτειά του εις βάρος των Βοημικών και Ουγγρικών συνόρων, σε αυτό που λέγεται Κάτω Αυστρία (νυν ΒΑ Αυστρία). Η απομακρυσμένη περιοχή του Βάλντφιρτελ αποικίστηκε από αυτοκρατορικούς υπαλλήλους (ministerialis), τους ιππότες του Κύνρινγκ. 

Υποστήριξε τον Σολομώντα της Ουγγαρίας στη διαμάχη με τον αδελφό του Μπέλα Α΄ της Ουγγαρίας και για την ανδραγαθία που επέδειξε ονομάστηκε *ο γενναίος* από τον χρονικογράφο του Λάμπερτ του Χέρσφελντ. Στην Έριδα της Περιβολής πολέμησε με το μέρος του Ερρίκου Δ΄ των Σαλίων εναντίον των Σαξόνων. Στη μάχη του Λανγκενζάλτσα απεβίωσε.

Τον διαδέχθηκε ο πρωτότοκος γιος του Λεοπόλδος Β΄.

## Οικογένεια
Πρώτα νυμφεύτηκε το 1060 την Αδελαΐδα των Βέττιν, κόρη του Ντέντι Α΄ μαργράβου του Σαξονικού Όστμαρκη (= Λουσατίας) και είχε τέκνα:
* Λεοπόλδος Β΄ 1050-1095, μαργράβος της Αυστρίας.
* Ιουστίτια, απεβ. 1120/22, παντρεύτηκε τον Όθωνα Β΄, κόμη του Βολφρατσχάουζεν.
* Αδαλβέρτος, κόμης του Μπόγκεν.

Το 1071 απεβίωσε η Αδελαΐδα και ο Ερνέστος έκανε δεύτερο γάμο. Νυμφεύτηκε την Σβανχίλντε, κόρη του Ζίγκαρτ Ζ΄, κόμη της Ουγγρικής μαρκιωνίας.

## Βιβλιογραφία
* 
* 
* 
* 
* 
* 
* 
* 

Κατηγορία:Οίκος των Μπάμπενμπεργκ
Κατηγορία:Δούκες της Αυστρίας
Λεοπόλδος Β΄ Μπάμπενμπεργκ της Αυστρίας

:*Να μη συγχέεται με τον [[Λεοπόλδος Β΄ της Αυστρίας|Λεοπόλδο Β΄ των Αψβούργων]] δούκα της Αυστρίας.*

Ο **Λεοπόλδος Β΄** ο *δίκαιος* (γερμ.: *Ernest der Schöne*, 1050 - 12 Οκτωβρίου 1095), από τον Οίκο των Μπάμπενμπεργκ, ήταν μαργράβος της Αυστρίας (1075-1095).

## Βιογραφία
Ήταν ο γιος του Ερνέστου, μαργράβου της Αυστρίας και της Αδελαΐδας των Βέττιν, κόρης του Ντέντι Α΄ μαργράβου του Σαξονικού Όστμαρκ (= Κάτω Λουσατίας).

Κατά την Έριδα της Περιβολής ακολούθησε αρχικά τον Ερρίκο Δ΄ των Σαλίων, αλλά το 1081 άλλαξε πλευρά επηρεαζόμενος από τη σύζυγό του Ίντα και τον Άλτμαν, επίσκοπο του Πάσσαου. Τότε ο Ερρίκος Δ΄ τον εκτόπισε και έδωσε το μαργραβάτο του στον Βλαδίσλαο Β΄ Πρεμυσλιδών της Βοημίας, που τον νίκησε στη μάχη του Μάιλμπεργκ. Τελικά ο Λεοπόλδος Β΄ κατάφερε να ανακτήσει τη θέση του, αν και έχασε κάποιο έδαφος στη Νότια Μοραβία. Πάντρεψε την κόρη του με τον εξάδελφο του Βλαδίσλαου Β΄, τον Λεοπόλδο, δούκα της Μοραβίας.

Διέμενε στο Γκαρς αμ Καμπ. Η θερινή του κατοικία ήταν στο κάστρο Τούναου αμ Καμπ, που τώρα είναι ερείπια. Το 1089 βοήθησε στην κατασκευή του αββαείου στο Μελκ της Κάτω Αυστρίας με τη δωρεά γης.

## Οικογένεια
Το 1065 νυμφεύτηκε την Ίντα του Φόρμπαχ-Ράτελνμπεργκ κόμισσα του Χαμ (Άνω Παλατινάτο, Βαυαρία), κόρη του Ραπότο Δ΄ του Καμ. Η Ίντα ήταν σταυροφόρος και έλαβε μέρος στην Σταυροφορία του 1101, όπου απεβίωσε. Είχαν τέκνα:
* Λεοπόλδος Γ΄ ο άγιος 1073-1136, μαργράβος της Αυστρίας
* Ίντα, παντρεύτηκε τον Λεοπόλδο, κόμη του Ζνόιμο
* άλλες πέντε κόρες, που παντρεύτηκαν δούκες και κόμητες της Καρινθίας, Βοημίας και Γερμανίας

## Βιβλιογραφία
* 
* 
* 
* 
* 
* 
* 
* 

## Εξωτερικοί σύνδεσμοι

* Leopold II. Liutpold, Babenberger-Markgraf at AEIOU

Κατηγορία:Δούκες της Αυστρίας
Κατηγορία:Οίκος των Μπάμπενμπεργκ
2-αιθυλοπυριδίνη

Η **2-αιθυλοπυριδίνη** (αγγλικά *2-ethylpyridine*)  είναι  βασική ετεροκυκλική αρωματική (δηλαδή ετεροαρωματική) οργανική ένωση, που περιέχει άνθρακα, υδρογόνο και άζωτο, με μοριακό τύπο **[[C7H9N|C<sub>7</sub>H<sub>9</sub>N]]**. Η χημικά καθαρή 2-αιθυλοπυριδίνη, στις κανονικές συνθήκες περιβάλλοντος, δηλαδή σε θερμοκρασία 25°C και υπό πίεση  1 atm, είναι υγρό που έχει δυσάρεστη οσμή, παρόμοια με της «μητρικής» πυριδίνης. Είναι μία από τις τρεις (3) ισομερείς του αιθυλοπυριδίνες, των οποίων οι δομές διαφέρουν ανάλογα με τη θέση που η αιθυλομάδα (-CH2CH3) τους επισυνάπτεται γύρω από το πυριδινικό τους δακτύλιο.

## Παραγωγή
Η παραγωγή της 2-αιθυλοπυριδίνης μπορεί να γίνει με διάφορες μεθόδους, που προκύπτουν από τις γενικές μεθόδους παραγωγής πυριδινών.

### Με συντριμερισμό ενώσεων με τριπλό δεσμό
Με μείγμα αιθινίου (HC≡CH) και προπανονιτριλίου (CH3CH2CN), σε αναλογία 2:1 υπέρ του πρώτου, παρουσία διαλυτών ενώσεων του κοβαλτίου, όπως το κοβαλτιοκένιο [Co(C5H5)2], παράγεται 2-αιθυλοπυριδίνη:
\mathrm{2HC  \equiv CH + CH_3CH_2CN \xrightarrow[Co(C_5H_5)_2]{\triangle}}σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:2-EtPy.svg|χωρίς-πλαίσιο|70x70εσ


### Με επίδραση εναμίνης σε β-δικαρβονυλική ένωση
Με επίδραση 1-βουτεν-2-αμίνης (CH2=C(NH)CH2CH3) σε προπανοδιάλη (HCOCH2CHO), που αντιδρά με τη μορφή της ταυτομερούς της 3-υδροξυπροπενάλης (HOCH=CHCHO):
\mathrm{HOCH=CHCHO+CH_2=C(NH_2)CH_2CH_3 \xrightarrow{} 2H_2O +}σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:2-EtPy.svg|χωρίς-πλαίσιο|70x70εσ


### Με επίδραση 2- ή 5-αιθυλ-1,3-οξαζολίου σε αιθένιο και αφυδάτωση
Με επίδραση 2-αιθυλ-1,3-οξαζολίου ή 5-αιθυλ-1,3-οξαζολίου σε αιθένιο (CH2=CH2), παράγεται αρχικά 2-αιθυλο-3-υδρο-2-πυριδινόλη ή 5-αιθυλο-2,3-διυδρο-2-πυριδινόλη, αντίστοιχα, που και οι δύο δίνουν τελικά με αφυδάτωση 2-αιθυλοπυριδίνη:
χωρίς-πλαίσιο|70x70εσ\mathrm{+CH_2=CH_2 \xrightarrow{}}χωρίς-πλαίσιο|70x70εσ\mathrm{ \xrightarrow{\pi. H_2SO_4}}σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:2-EtPy.svg|χωρίς-πλαίσιο|70x70εσ

ή
χωρίς-πλαίσιο|70x70εσ\mathrm{+CH_2=CH_2 \xrightarrow{}}χωρίς-πλαίσιο|80x80εσ\mathrm{ \xrightarrow{\pi. H_2SO_4}}σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:2-EtPy.svg|χωρίς-πλαίσιο|70x70εσ


## Χημικές ιδιότητες
Η 2-αιθυλοπυριδίνη είναι μονοϋποκατεστημένη «θυγατρική» πυριδίνη και γι' αυτό είναι σημαντικά δραστικότερη από τη «μητρική» πυριδίνη.

Ωστόσο και πάλι, τα ηλεκτρονιόφιλα αντιδραστήρια συνήθως προτιμούν να αντιδρούν με το περισσότερο ηλεκτραρνητικό και επομένως ισχυρότερο πυρινόφιλο άτομο αζώτου της 2-αιθυλοπυριδίνης, σχηματίζοντας άλατα 3-αιθυλοπυριδινιωνίου. Ο σχηματισμός του 2-αιθυλοπυριδινιωνίου ενισχύει επιπλέον τη δραστικότητα της ένωσης έναντι πυρινόφιλων αντιδραστηρίων.

## Δείτε επίσης
* Πυριδίνη
* 2-μεθυλοπυριδίνη
* 3-μεθυλοπυριδίνη
* 4-μεθυλοπυριδίνη
* 3-αιθυλοπυριδίνη
* 2,3-λουτιδίνη
* 2,4-λουτιδίνη
* 2,5-λουτιδίνη
* 2,6-λουτιδίνη
* 3,4-λουτιδίνη
* 3,5-λουτιδίνη
* Αιθυλοβενζόλιο
* Ανιλίνη
* Βενζυλαμίνη

## Αναφορές


Κατηγορία:C7
Κατηγορία:Πυριδίνες
Αλυπία

Η **Αλυπία** ήταν αριστοκράτισσα της Δυτικής Ρωμαϊκής Αυτοκρατορίας, κόρη του αυτοκράτορα Ανθέμιου και της Μαρκίας Ευφημίας.

Ο Ανθέμιος πάντρεψε την κόρη του με τον Ρικίμερος, στρατιωτικό. Ο στόχος αυτού του δεσμού ήταν να ενισχυθεί η σχέση του Ρικίμερος και του Ανθέμιου. Ωστόσο, ο γάμος της Αλυπίας δεν έφερε ειρήνη μεταξύ του αυτοκράτορα και του στρατηγού του, πιθανώς επειδή δεν έκαναν παιδιά. Τον Απρίλιο του 472, ο Ρικίμερος  διόρισε τον Ολύβριο αυτοκράτορα, σε αντίθεση με τον Ανθέμιο, ο οποίος, μαζί με την οικογένειά του, πολιορκήθηκε στη Ρώμη. Περίπου στα μέσα του Ιουλίου, ο Ανθέμιος και η οικογένειά του αιχμαλωτίστηκαν από τον Ρικίμερος: ο Ανθέμιος αποκεφαλίστηκε, ενώ η τύχη της Αλυπίας είναι άγνωστη. 

## Παραπομπές


Κατηγορία:Ρωμαίοι
Κατηγορία:Οίκος Προκοπίου
Τρίο Ματαμόρος

Οι **Trio Matamoros** ήταν διασημότατο συγκρότημα κουβανέζικης μουσικής. Αρχηγός και τραγουδιστής τους ήταν ο Μιγκέλ Ματαμόρος, ενώ στη κιθάρα έπαιζε ο Ραφαέλ Κουέτο και στα κρουστά ο Σίρο Ροντρίγκες. Ιδρύθηκαν το 1925 στην πόλη του Σαντιάγκο ντε Κούβα. Η μουσική τους ονομάστηκε Μπολερό-Σον και συνδύαζε στοιχεία του Σουίνγκ, της Μάμπο και της Ρούμπας.

Στις αρχές της δεκαετίας του 1940 ο Ματαμόρος αντιμετώπισε προβλήματα με τη φωνή του και το τρίο ενισχύθηκε με τους Γκιγιέρμο Πορταβάλες το 1940, και Μπένι Μορέ από το 1945 έως το 1947. Το σχήμα διαλύθηκε τελικά το 1969 και ο Ματαμόρος πέθανε δύο χρόνια αργότερα, σε ηλικία 77 ετών.

## Δισκογραφία
* 1975: *Ecos de Cuba*
* 1980: *[[Lágrimas negras (τραγούδι)|Lagrimas Negras]]*
* 1989: *Origen de La Salsa*
* 1993: *Son de La Loma*
* 1994: *Un Recuerdo de Cuba*
* 1996: *Beso Discreto*
* 1996: *Recuerdos de Cuba*
* 1997: *Soneros: La Tradicion de Cuba, Vol. 3*
* 1999: *Dos Grandes tríos Cubanos*
* 1999: *Cuba en tríos*
* 2000: *Cuban Originals*

Κατηγορία:Κουβανοί μουσικοί
Κατηγορία:Μουσικά συγκροτήματα
Τσάντα

thumb|Γυναικεία ψάθινη τσάνταΗ **τσάντα** είναι μικρών διαστάσεων χειραποσκευή η οποία χρησιμεύει για την μεταφορά μικρών αντικειμένων. Κρατιέται στο χέρι, ή στον αγκωνα, ή φοριέται στον ώμο.

## Βιβλιογραφία
* Anna Johnson, Eri Morita: *Handbags: The Power of the Purse*, Workman Publishing, London 2002. ISBN 0-761-123-776
* Ellen Goldstein-Lynch (et al.): *Making Handbags: Retro, Chic, Luxurious*. Rockport Publishers, New York 2002, ISBN 1-564-968-499

Κατηγορία:Καθημερινή ζωή
Κατηγορία:Αξεσουάρ
Κατηγορία:Συσκευασίες
Μαρκία Ευφημία

Η **Μαρκία Ευφημία** (γνωστή και ως **Αιλία Μαρκία Ευφημία**) ήταν η σύζυγος του αυτοκράτορα Ανθέμιου.

Ήταν η μόνη γνωστή κόρη του βυζαντινού αυτοκράτορα Μαρκιανού, η μητέρα της οποίας δεν είναι γνωστή. Μητριά της ήταν η Πουλχερία, η δεύτερη σύζυγος του πατέρα της. Δεδομένου ότι η Πουλχερία είχε πάρει όρκο αγνότητας, η Ευφημία δεν απέκτησε ποτέ νεότερα ετεροθαλή αδέρφια.

Ο γάμος της με τον Ανθέμιο πραγματοποιήθηκε περίπου το 453. Μετά τον γάμο τους, ο Ανθέμιος στάλθηκε για να ενισχύσει τα σύνορα του Δούναβη, μετά τον θάνατο του Αττίλα. Τον Ιανουάριο του 457 ο Μαρκιανός πέθανε πιθανόν από γάγγραινα, αφήνοντας πίσω του την Ευφημία και τον Ανθέμιο. Με τον θάνατό του, η Ευφημία έπαψε να είναι πια μέλος της βασιλικής οικογένειας.

Ο Ανθέμιος στέφθηκε αυτοκράτορας της Δυτικής Ρωμαϊκής Αυτοκρατορίας το 465. Η Μαρκία Ευφημία εικονιζόταν ως Αυγούστα σε ρωμαϊκά νομίσματα  από το  467 έως το 472. Το 472 ο Ανθέμιος σκοτώθηκε σε εμφύλιο πόλεμο . Το αν η Ευφημία ζούσε τότε είναι άγνωστο.

## Οικογένεια
Παντρεύτηκε τον Ανθέμιο αυτοκράτορα της Δύσης και είχε τέκνα:
* Αλυπία άκμασε 467-472, παντρεύτηκε τον Ρικίμερος magister militum της Δύσης.
* Ανθεμίολος απεβ. π. 471.
* Μαρκιανός άκμασε 469-484, ο οποίος νυμφεύτηκε την Λεοντία Πορφυρογέννητη (και οι δυο τους εξορίστηκαν στην Ισαυρία). Σφετεριστής.
* Προκόπιος Ανθέμιος άκμασε 469-515.
* Ρωμύλος άκμασε 469-479.

## Παραπομπές


Κατηγορία:Ρωμαίες Αυτοκράτειρες
Κατηγορία:Κόρες Βυζαντινών Αυτοκρατόρων
Κατηγορία:Μάρκιοι
Κρίστοφερ Κουτρουζάς

Ο **Κρίστοφερ Κουτρουζάς**, γεννημένος στις 2 Οκτωβρίου 1987 στη Λεμεσό, είναι Κύπριος πρωταθλητής και σήμερα προπονητής της αντισφαίρισης και αθλητής της παραθαλάσσιας αντισφαίρισης. Είναι αθλητής του Ομίλου αντισφαίρισης Αμμοχώστου.

Πρωταθλητής Κύπρου πολλές φορές, το 1998, 2002, 2003, 2004, 2005, 2006, 2007, 2008, 2010 και 2011 πρωταθλητής του Διασωματειακού Παγκυπρίου πρωταθλήματος με τον Όμιλο Αντισφαιρίσεως Αμμοχώστου. Το 2005 και το 2006 βραβεύτηκε σαν ο καλύτερος αθλητής αντισφαίρισης της Κύπρου από την Κυπριακή Ομοσπονδία αντισφαίρισης.

Με την Κύπρο έχει αγωνιστεί στα Κύπελλα Ντέιβις του 2005, 2006, 2010, και του 2011 με ρεκόρ 1 νίκη και 5 ήττες. Από το 2010 αγωνίζεται στο beach tennis έχοντας κατακτήσει πολλά τουρνουά. Το 2015 βραβεύτηκε από την Κυπριακή ομοσπονδία, μαζί με τον Πέτρο Παγδατή σαν οι καλύτεροι αθλητές beach tennis στην κατηγορία αντρών στην Κύπρο, το ίδιο και το 2016. Ζευγάρι με τον Πέτρο Παγδατή έχουν εκπροσωπήσει την Κύπρο σε όλες τις μεγάλες διοργανώσεις όπως το παγκόσμιο πρωτάθλημα beach tennis.

Από το 2005 είναι και προπονητής αντισφαίρισης, μέχρι το 2007 βοηθός ομοσπονδιακός προπονητής και από το 2007 έως σήμερα (2017) προπονητής του Ομίλου αντισφαίρισης Αμμοχώστου.

## Παραπομπές


Κατηγορία:Κύπριοι αθλητές της αντισφαίρισης
Κατηγορία:Κύπριοι αθλητές της παραθαλάσσιας αντισφαίρισης
Κατηγορία:Κύπριοι προπονητές της αντισφαίρισης
Φρειδερίκος Β΄ της Αυστρίας

Ο **Φρειδερίκος Β΄** ο *εριστικός* (γερμ. *Friedrich II. der Streitbare*,  1210 - 15 Ιουνίου 1246) από τον Οίκο των Μπάμπενμπεργκ, ήταν δούκας της Αυστρίας και της Στυρίας (1230-1246).

## Βιογραφία
Ήταν ο δευτερότοκος επιζών γιος του Λεοπόλδου ΣΤ΄, δούκα της Αυστρίας και της Θεοδώρας Αγγελίνας, απογόνου της αυτοκρατορικής βυζαντινής δυναστείας των Αγγέλων.

## Οικογένεια
Πρώτα νυμφεύτηκε τη Σοφία Λασκαρίνα, κόρη του Θεοδώρου Α΄, Αυτοκράτορα των Ρωμαίων στη Νίκαια. Δεν έκαναν παιδιά και ο Φρειδερίκος Β΄ τη διαζεύχθηκε.

Το 1229 ο Φρειδερίκος Β΄ νυμφεύτηκε σε δεύτερο γάμο την Αγνή των Άντεχς, κόρη του Όθωνα Α΄ δούκα της Μερανίας. Η προίκα της περιλάμβανε μεγάλες εκτάσεις στην Καρνιόλη και στη μαρκιωνία του Βίντικ (Κάτων Καρνιόλη), γι' αυτό αποκαλούσε τον εαυτό του *κύριο της Καρνιόλης (dominus Carniolae)*. Δεν έκαναν παιδιά και γι' αυτό διαζεύχθηκαν το 1243.

## Πρόγονοι

## Παραπομπές


## Βιβλιογραφία
* 
* 
* 
* 
* 
* 
* 
* 
* 
* 
* 

## Εξωτερικοί σύνδεσμοι

* Friedrich II. der Streitbare at AEIOU

Κατηγορία:Οίκος των Μπάμπενμπεργκ
Κατηγορία:Δούκες της Αυστρίας
Ούντζονγκ-γκούγιοκ

Το **Ούντζονγκ-γκούγιοκ, **ή **Περιοχή Ούντζονγκ** (Χάνγκουλ: 은정구역, Χάντσα: 恩情區域) είναι ένα από τα 19 γκούγιοκ που αποτελούν την Πιονγιάνγκ της Βόρειας Κορέας.

## Διοικητικές διαιρέσεις
Το Ούντζονγκ-γκούγιοκ χωρίζεται σε 4 *ντονγκ *(γειτονιές):
* Γκουάχακ 1(ιλ)-ντονγκ (κορεατικά: 과학1동)
* Γκουάχακ 2(ι)-ντονγκ (κορεατικά: 과학2동)
* Μπέσαν-ντονγκ (κορεατικά: 배산동)
* Γκουάνγκμιονγκ-ντονγκ (κορεατικά: 광명동)

Κατηγορία:Επαρχίες της Πιονγιάνγκ
Herreys

Οι **Herreys** (μερικές φορές και **Herrey's** ή **Herrey**), είναι ένα δημοφιλές ποπ συγκρότημα από τη Σουηδία. Μέλη του είναι τρεις Μορμόνοι, που είναι αδέρφια. Πρόκειται για τους Περ  (Per Herrey, 9 Αυγούστου 1958-), Ρίτσαρντ (Richard Herrey, 19 Αυγούστου 1964-) και Λούις Χέρεϊ (Louis Herrey,  3 Νοεμβρίου 1966-). Κέρδισαν τον διαγωνισμό τραγουδιού της Eurovision του 1984, με το τραγούδι "Diggi-Loo Diggi-Ley". Το 1985 κέρδισαν το Διεθνές Φεστιβάλ Τραγουδιού του Σοπότ με το τραγούδι "Sommarparty". Την περίοδο εκείνη τα αδέρφια ζούσαν στις Ηνωμένες Πολιτείες.

Για μερικά χρόνια τα αδέρφια συνέχισαν να ηχογραφούν τραγούδια αλλά οι δισκογραφικές τους δουλειές δεν έδωσαν τις επιτυχίες που είχαν την εποχή της νίκης τους στη Eurovision. Υπήρξαν το πρώτο σημαντικό ευρωπαϊκό συγκρότημα με μέλη νεαρούς άντρες (boyband) και στη δεκαετία του '80 ήταν το πρώτο σε πωλήσεις συγκρότημα της ποπ στη Σουηδία. Ήταν επίσης το πρώτο δυτικό συγκρότημα που προσκλήθηκε σε περιοδεία με συναυλίες στη Σοβιετική Ένωση. Ο Λουίς αποφάσισε το 1987 να υπηρετήσει σε μία ιεραποστολή Μορμόνων και με την άδεια των αδερφών του αποχώρησε για δύο χρόνια. Αυτό είχε ως αποτέλεσμα τη διάλυση των Herreys.

Τα τρία αδέρφια ενώθηκαν ξανά ως γκρουπ και ερμήνευσαν το "Diggi-Loo Diggi-Ley" στο διάλειμμα ενός ημιτελικού του εθνικού τελικού για την επιλογή του τραγουδιού της Σουηδίας (Melodifestivalen) για την Eurovision, το 2002. Ο Ρίτσαρντ εμφανίστηκε στο σόου Congratulations στη συναυλία για τα πενηντάχρονα της Eurovision, που έγινε στην Κοπεγχάγη τον Οκτώβριο του 2005. Τον Φεβρουάριο του 2006 ο Ρίτσαρντ Χέρεϊ κυκλοφόρησε το πρώτο προσωπικό του άλμπουμ, με τίτλο *Jag e Kung*. Το συγκρότημα έπαιξε επίσης στην εκπομπή για την 60ή επέτειο του διαγωνισμού Eurovision Song Contest's Greatest Hits το 2015.

## Δισκογραφία

### Άλμπουμς
* 1984: *[[Diggi Loo, Diggi Ley]]*
* 1985: *Crazy People*
* 1985: *Not Funny*
* 1986: *Different I's*
* 1987: *Live in Tivoli*
* 1994: *Där vindarna möts*
* 1995: *Herreys Story*
* 2002: *Gyllene Hits*
* 2010: *The Greatest Hits*

### Singles
* "Crazy people" / "I'm so sorry"
* "You" / "I see the love"
* "Kall som is" / "Mirror mirror"
** (#18 στη Σουηδία) (1984)
* "Diggi-Loo-Diggi-Ley" (1984)
** (#2 στη Σουηδία, #5 στη Νορβηγία, #10 στην Ελβετία, #11 στη Γερμανία, #18 στη Δανία, #46 στο Ηνωμένο Βασίλειο)
* "People say it's in the air" / "I'm so sorry"
* "Varje liten droppe regn" (EP)
** (#11 στη Σουηδία)
* "People from Ibiza" / "Sommarparty"
** (#20 στη Σουηδία)
* "Din telefon" / "Why Why"
* "Chinese Temptation" / "Sweet Love"
* "Freedom" / "Little Pretty Girl"
* "Min ensamma vrå" / "Livet i dig"
* "Öppna dina ögon" / "Hanna"
* "Här vill jag leva" / "Hon ger dig allt"

## Παραπομπές


## Εξωτερικοί σύνδεσμοι

*Δικτυακός τόπος του Richard Herrey
*Ιστολόγιο του Louis Herrey
*Δικτυακός τόπος του Per Herrey'
*Återförening i gyllene skor
*

Κατηγορία:Σουηδικά μουσικά συγκροτήματα
Κατηγορία:Μουσικά τρίο αδελφών
Κατηγορία:Νικητές Διαγωνισμού Τραγουδιού Eurovision
Κατηγορία:Συμμετέχοντες στο διαγωνισμό τραγουδιού Eurovision με τη Σουηδία
Τεχνητή επιλογή

**Τεχνητή επιλογή** είναι η διαδικασία κατά την οποία ο άνθρωπος χρησιμοποιεί για αναπαραγωγή ζώα ή φυτά με χαρακτηριστικά που έχουν ορισμένο ενδιαφέρον για αυτόν, καθορίζει δηλαδή ποιοι γονότυποι θα αναπαραχθούν περισσότερο σε σχέση με άλλους. Με την επιλογή, απομακρύνονται από τον πληθυσμό ανεπιθύμητα γονίδια, ενώ παράλληλα αυξάνεται η συχνότητα γονιδίων με ευνοϊκή επίδραση στα χαρακτηριστικά που ενδιαφέρουν. Συνήθως, κατά την τεχνητή επιλογή διατηρούνται για αναπαραγωγή τα άτομα που η φαινοτυπική τους τιμή για τον προς βελτίωση χαρακτήρα είναι μεγαλύτερη ή μικρότερη από μια ορισμένη τιμή, ενώ τα υπόλοιπα άτομα δε συμμετέχουν στον πληθυσμό της επόμενη γενεάς.

## Δείτε επίσης
* Φυσική επιλογή

## Παραπομπές


Κατηγορία:Βιοτεχνολογία
Φίλιππος της Βουργουνδίας (1323-1346)

Ο **Φίλιππος της Βουργουνδίας** (Γαλ.: *Philippe de Bourgogne,* 10 Νοεμβρίου 1323 - 10 Αυγούστου 1346), κόμης της Ωβέρνης και της Βουλώνης λόγω των δικαιωμάτων της συζύγου του ήταν ο μοναδικός γιος του Εύδη Δ΄ δούκα της Βουργουνδίας και τής συζύγου του Ιωάννας Γ΄ κόμισσας της Βουργουνδίας. Η μητέρα του ήταν κόρη του βασιλιά Φιλίππου Ε΄ του Υψηλού της Γαλλίας και της Ιωάννας κόμισσας της Βουργουνδίας. 

Νυμφεύτηκε (1338) την Ιωάννα Α΄, κόμισσα της Ωβέρνης και της Βουλώνης. 
Πολέμησε στο πλευρό τού πατέρα του υπερασπιζόμενος την πόλη του Σεν Ομέρ απέναντι στον Ροβέρτο Γ΄ του Αρτουά, συμμετείχε στην πολιορκία της Αγκιλιόν υπό την αρχηγία του δελφίνου Ιωάννη της Νορμανδίας όπου βρήκε τον θάνατο πέφτοντας από το άλογο του. 
Η χήρα του Ιωάννα ξαναπαντρεύτηκε τον ίδιο τον Ιωάννη Β΄ της Γαλλίας (1349).

## Οικογένεια
Με την σύζυγο του Ιωάννα Α΄ κόμισσα του Ωβέρν & Μπουλόν, κόρη του Γουλιέλμου ΙΒ΄ κόμη του Ωβέρν & Μπουλόν, απέκτησε:
* Ιωάννα 1344-1360, αρραβωνιάστηκε τον Αμεδαίο ΣΤ΄ της Σαβοΐας την περίοδο 1347-1355, αλλά τελικά ο αρραβώνας λύθηκε. 
* Φίλιππος Α΄ 1346-1361, δούκας της Βουργουνδίας.

## Πρόγονοι


## Παραπομπές
 		


## Πηγές

*Cox, Eugene L. (1967). The Green Count of Savoy. Princeton, New Jersey: Princeton University Press. LCCN 67-11030.
*Jean Le Bel, The True Chronicles of Jean Le Bel, 1290-1360, transl. Nigel Bryant, Boydell & Brewer, 2011.
*W. Mark Ormrod, Edward III, Yale University Press, 2011.

Κατηγορία:Οίκος της Βουργουνδίας
Επαρχία Πιόνγαν

thumb|Πιόνγαν
Η **Επαρχία Πιόνγαν** (χάνγκουλ: 평안도, χάντσα: 平安道, , *Phyŏng'an-do*) ήταν μία από τις οχτώ ιστορικές επαρχίες της Κορέας κατά την διάρκεια της Δυναστείας Τζόσον. Η Πιόνγαν βρισκόταν στα βορειοδυτικά της Κορέας. Η επαρχιακή πρωτεύουσα ήταν η Πιονγιάνγκ.

## Ιστορία
Η Επαρχία Πιόνγαν ιδρύθηκε το 1413. Το όνομά της προερχόταν από τα ονόματα δύο πόλεων από τις κύριες πόλεις, της Πιονγιάνγκ (κορεατικά: 평양, 平壤) και του Άντζου (κορεατικά: 안주, 安州).

Το 1895, η επαρχία αντικαταστάθηκε από την Επαρχία Κάνγκιε (*Kanggye-bu, *κορεατικά*: *강계부, 江界府) στα βορειοανατολικά, από την Επαρχία Ούιτζου (*Ŭiju-bu, *κορεατικά: 의주부, 義州府) στα βορειοδυτικά, και από την Επαρχία Πιονγιάνγκ (P'yŏngyang-bu*, *κορεατικά: 평양부, 平壤府) στα νότια.

Το 1896, οι Επαρχίες Κάνγκιε και Ούιτζου αναδιοργανώθηκαν στην Επαρχία Βόρειου Πιόνγκαν, ενώ η Επαρχία Πιονγιάνγκ αναδιοργανώθηκε στην Επαρχία Νότιου Πιόνγαν. Οι Επαρχίες Βόρειου και Νότιου Πιόνγαν αποτελούν μέρος της Βόρειας Κορέας.

## Γεωγραφία
Η Πιόνγαν οριοθετούνταν στα ανατολικά από το Χάμγκιονγκ, στα νότια από το Χουάνγκχε, στα δυτικά από την Κίτρινη Θάλασσα και στα βόρεια με την Κίνα.

Το περιφερειακό όνομα για την επαρχία ήταν το Γκουάνσο.

## Εξωτερικοί σύνδεσμοι
* Ιστορικό άρθρο της Πόλης της Σεούλ για την Χανσόνγκ και 22 άλλες επαρχίες στα τέλη του 19ου αιώνα (στα κορεατικά)

Κατηγορία:Κορέα
Κατηγορία:Δυναστεία των Τζοσόν
Φίλιππος Α΄ της Βουργουνδίας

Ο **Φίλιππος Α΄ της Βουργουνδίας** ή **Φίλιππος του Ρουβρ** (γαλ.: *Philippe Ier de Bourgogne*, 1346 - 21 Νοεμβρίου 1361) ήταν Κόμης της Βουργουνδίας ως *Φίλιππος Α΄*, Κόμης του Αρτουά ως *Φίλιππος Γ΄* (1347 - 1361), Δούκας της Βουργουνδίας ως *Φίλιππος Α΄* (1349 - 1361), κόμης της Ωβέρνης και της Βουλώνης ως *Φίλιππος Γ΄* (1360 - 1361). Ο Φίλιππος ήταν ο μοναδικός γιος του Φιλίππου κόμη της Ωβέρνης, διαδόχου του δουκάτου της Βουργουνδίας και της Ιωάννας Α΄ κόμισσας της Ωβέρνης.

## Τελευταίος κληρονόμος του Οίκου της Ορλεάνης

Διαδέχθηκε τον πατέρα του στην κομητεία του Αρτουά και της Βουργουνδίας όταν ήταν μόλις ενός έτους και τον παππού του στο δουκάτο της Βουργουνδίας όταν ήταν τεσσάρων ετών, ο πατέρας του ήταν το μοναδικό παιδί του Εύδη Δ΄ της Βουργουνδίας και της συζύγου του Ιωάννας Γ΄, κόμισσας της Βουργουνδίας και του Αρτουά. Ο Φίλιππος αρραβωνιάστηκε την Μαργαρίτα Γ΄, κόμισσα της Φλάνδρας κόρη του Λουδοβίκου, κόμητος της Φλάνδρας.  
Ο Φίλιππος κληρονόμησε την Φρανς-Κοντέ και το Αρτουά (1349), το δουκάτο της Βουργουνδίας (1349) και τις κομητείες της Ωβέρνης και της Βουλώνης (1360). Με τον γάμο του με την Μαργαρίτα Γ΄ της Φλάνδρας, διάδοχο της κομητείας της Φλάνδρας κληρονόμησε την Φλάνδρα, το Νεβέρ, το Ρετέλ, την Αμβέρσα και το Δουκάτο της Βραβάντης και το Δουκάτο του Λίμπουργκ περιοχές που βρίσκονταν σχεδόν όλες στις Κάτω Χώρες. 
Η μητέρα του Ιωάννα έγινε βασίλισσα της Γαλλίας όταν ξαναπαντρεύτηκε με τον Ιωάννη τον Αγαθό, έγινε ταυτόχρονα και κηδεμόνας του γιου της Φιλίππου στην Βουργουνδία μέχρι τον θάνατο της (1360), την ίδια χρονιά ο Φίλιππος ενηλικιώθηκε.

## Το δουκάτο της Βουργουνδίας κληρονομήθηκε από τον βασιλιά της Γαλλίας

Ο νεαρός Φίλιππος πέθανε την επόμενη χρονιά σε ηλικία 15 ετών από την επιδημία πανώλης  ή από ατύχημα με άλογο  πριν πραγματοποιηθεί o γάμος του με την Μαργαρίτα. Με τον θάνατο του ο Οίκος της Ορλεάνης ξεκληρίστηκε , ο Γάλλος βασιλιάς έκανε κατάσχεση του δουκάτου της Βουργουνδίας και το παραχώρησε στον μικρότερο γιο του Φίλιππο τον Τολμηρό που έγινε δούκας της Βουργουνδίας τον Ιούνιο του 1364 και παντρεύτηκε την μνηστή του Φιλίππου του Ρούβρ Μαργαρίτα. 

## Οικογένεια
Νυμφεύτηκε τη Μαργαρίτα Γ΄ των Νταμπιέρ κόμισσα της Φλάνδρας & του Αρτουά. Δεν απέκτησαν απογόνους.

## Πρόγονοι


## Παραπομπές


## Πηγές
*Wim Blockmans and Walter Prevenier, The Promised Lands: The Low Countries Under Burgundian Rule, 1369-1530, transl. Elizabeth Fackelman, ed. Edward Peters, (University of Pennsylvania Press, 1999)
*Jonathan Sumption, The Hundred Years War:Trial by Fire, Vol. II, (University of Pennsylvania Press, 1999)
*Castles and Town Residences of Philip the Bold, Duke of Burgundy (1364-1404), Patrick M. De Winter, Artibus et Historiae, Vol. 4, No. 8 (1983)
*Mark Ormrod, Edward III, (Yale University Press, 2011)
*Richard Vaughan, Philip the Bold: The Formation of the Burgundian State, Vol. 1, (The Boydell Press, 2005)

|-

|-

Κατηγορία:Οίκος της Βουργουνδίας
Κατηγορία:Δούκες της Βουργουνδίας
Κατηγορία:Κόμητες της Βουργουνδίας
Κατηγορία:Κόμητες του Αρτουά
Μάριο Λάμας

Ο **Μάριο Λάμας** (*[[λατινικό αλφάβητο]] : Mario Llamas*), (30 Μαρτίου 1928 - 17 Ιουνίου 2014), ήταν πρωταθλητής της αντισφαίρισης από το Μεξικό. 

Ο Λάμας ήταν βασικό στέλεχος της εθνικής ομάδας του Μεξικού στο Κύπελλο Ντέιβις όπου αγωνίστηκε συνολικά σε 21 διοργανώσεις κατά τη διάρκεια της καριέρας του. Κέρδισε 21 παιχνίδια από τα 44 που έδωσε συνολικά, τα 15 από αυτά στο απλό. Στο Ντέιβις καπ του 1962 ήταν μέλος της ομάδας που τερμάτισε ως δεύθτερη. Αν και δεν έπαιξε στον τελικό εναντίον της Αυστραλίας, συμμετείχε στους τελικούς της Αμερικής και της Ζώνης Αμερικής. 

Το 1960 στο πρωτάθλημα Γουίμπλεντον έφτασε μέχρι τον γύρο των 16. Είχε φτάσει επίσης στον τέταρτο γύρο του γαλλικού πρωταθλήματος του 1961. Στο Πρωτάθλημα αντισφαίρισης Ανατολικής Μεσογείου το 1958 ήταν δεύτερος στο διπλό αντρών με συμπαίκτη τον Φρανθίσκο Κοντέρας.

Ο Λάμας κατέκτησε το χρυσό μετάλλιο στο διπλό αντρών στους Παναμερικανικούς Αγώνες του 1955, με τον Γκουσταύβο Παλαφοχ ως συμπαίκτη του. Στους Παναμερικανικούς Αγώνες του 1963, πήρε το ασημένιο μετάλλιο στο απλό, αφού έχασε στον τελικό από τον Ρολάντ Μπάρνς.

Ο Λάμας πέθανε στις 17 Ιουνίου 2014 σε ηλικία 86 ετών.

## Παραπομπές


Κατηγορία:Μεξικανοί αθλητές της αντισφαίρισης
Φρανθίσκο Κοντέρας

Ο **Φρανθίσκο Κοντέρας** (*[[λατινικό αλφάβητο]] : Francisco Contreras*), (16 Ιουνίου 1934 - ?), ήταν πρωταθλητής της αντισφαίρισης από το Μεξικό. 

Ο Κοντέρας ήταν στέλεχος της εθνικής ομάδας του Μεξικού στο Κύπελλο Ντέιβις όπου αγωνίστηκε το 1953, 1954, 1956, 1957, 1958, 1961 και το 1962 με ρεκόρ 13 νίκες και 8 ήττες. 

Στο πανεπιστημιακό πρωτάθλημα των ΗΠΑ, σπούδαζε στο πανεπιστήμιο της Νότιας Καλιφόρνιας, (*NCAA Division I Men's Tennis Championship*) ήταν πρώτος στο διπλό αντρών το 1955 με συμπαίκτη τον Ρέγιες και το 1956 με συμπαίκτη τον Ολμέντο. Στο Πρωτάθλημα αντισφαίρισης Ανατολικής Μεσογείουτο 1958 ήταν δεύτερος στο διπλό αντρών με συμπαίκτη τον Μάριο Λάμας.

Εγγονή του είναι η πρωταθλήτρια της αντισφαίρισης Φερνάντα Κοντέρας.

## Παραπομπές


Κατηγορία:Μεξικανοί αθλητές της αντισφαίρισης
Ρουζάκι Μεσσηνίας

Το **Ρουζάκι** και επίσημα **Ρουζάκιον** είναι οικισμός κοντά στην Κυπαρισσία και υπάγεται διοικητικά στον Δήμο Τριφυλίας, του Νομού Μεσσηνίας.

## Τοποθεσία
Ο οικισμός βρίσκεται νοτιοανατολικά της Κυπαρισσίας, σε υψόμετρο 81 μέτρα και απέχει περίπου 2 χιλιόμετρα από την Κυπαρισσία και από τις ακτές του Ιονίου Πελάγους.

## Ιστορία
Το *Ρουζάκιον* είναι οικισμός που αναγνωρίστηκε επίσημα το 1940 και προσαρτήθηκε στην *Κοινότητα Κυπαρισσίας*, ως και το 1997, όταν τότε, στα πλαίσια των αλλαγών που επήλθαν στη τοπική αυτοδιοίκηση, μέσω του σχεδίου «Καποδίστριας», υπήχθη στον κατηργημένο Δήμο Κυπαρισσίας, ενώ από το 2011, μετά τις νέες αλλαγές του σχεδίου «Καλλικράτης» ανήκει πλέον στον νέο Δήμο Τριφυλίας. Ο δήμος αυτός, συστάθηκε με το Πρόγραμμα Καλλικράτης με την συνένωση των προϋπαρχόντων δήμων Αετού, Αυλώνος, Γαργαλιάνων, Κυπαρισσίας, Φιλιατρών και την κοινότητα Τριπύλας.

## Κάτοικοι
Ο οικισμός του Ρουζακίου, με βάση την απογραφή του 2011, έχει 78 μόνιμους κατοίκους, οι οποίοι απασχολούνται κυρίως σε διάφορες αγροτικές εργασίες.
 

## Κτίρια
Ο οικισμός αποτελείται κυρίως από κατοικίες και δεν διαθέτει κτίρια κοινωνικών δραστηριοτήτων, ενώ οι καθημερινές ανάγκες των κατοίκων εξυπηρετούνται συνήθως στην Κυπαρισσία. Και η Εκκλησια Του Οικισμου Ειναι   Ο   Ιερος Ναος Αγιων Θεοδωρων

## Δείτε επίσης
* Κυπαρισσία
* Δήμος Τριφυλίας
* Διοικητική διαίρεση Περιφερειακής Ενότητας Μεσσηνίας
* Διοικητική διαίρεση νομού Μεσσηνίας
* πρώην Δήμος Κυπαρισσίας

## Παραπομπές


## Εξωτερικοί σύνδεσμοι
* Δήμος Τριφυλίας , από την ιστοσελίδα: www.dimostrifylias.gr του Δήμου Τριφυλίας.

Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Τριφυλίας
Νόνια Κέλσα

Η **Νόνια Κέλσα** ήταν σύζυγος του Ρωμαίου αυτοκράτορα Μακρίνου. 

Η μόνη απόδειξη της ύπαρξής της ήταν μια επιστολή που υποτίθεται ότι έγραψε ο Μακρίνος στη γυναίκα του. Η πρώτη γραμμή είναι η εξής: "Ο Οπέλλιος Μακρίνος στη σύζυγό του Νόνια Κέλσα. Η καλή μας τύχη, αγαπητή μου γυναίκα, είναι ανυπολόγιστη". Χωρίς περαιτέρω στοιχεία, ακόμη και η ύπαρξη της Νόνιας Κέλσας είναι εξαιρετικά αμφίβολη. 

## Παραπομπές


Κατηγορία:Ρωμαίες Αυτοκράτειρες
Καρτελάς Μεσσηνίας

Ο **Καρτελάς** είναι παραθαλάσσιος οικισμός κοντά στην Κυπαρισσία και υπάγεται διοικητικά στον Δήμο Τριφυλίας, του Νομού Μεσσηνίας.

Πολύ γνωστή και δημοφιλής, κυρίως στους κατοίκους της περιοχής, είναι η παραλία του οικισμού, γνωστή ως η *Παραλία του Καρτελά*.

## Τοποθεσία
Ο οικισμός, ο οποίος βρέχεται από τα νερά του Ιονίου Πελάγους, βρίσκεται βόρεια της Κυπαρισσίας, από την οποία απέχει περίπου 3 χιλιόμετρα.

## Ιστορία
Ο *Καρτελάς* είναι νεοσύστατος οικισμός που αναγνωρίστηκε επίσημα μόλις το 2011 και με τις νέες αλλαγές του σχεδίου «Καλλικράτης» ανήκει στον νέο Δήμο Τριφυλίας. Ο δήμος αυτός, συστάθηκε με το Πρόγραμμα Καλλικράτης με την συνένωση των προϋπαρχόντων δήμων Αετού, Αυλώνος, Γαργαλιάνων, Κυπαρισσίας, Φιλιατρών και την κοινότητα Τριπύλας.

## Κάτοικοι
Ο οικισμός του Καρτελά, με βάση την απογραφή του 2011, έχει 43 μόνιμους κατοίκους, οι οποίοι απασχολούνται κυρίως σε διάφορες αγροτικές εργασίες.

## Κτίρια
Ο οικισμός αποτελείται κυρίως από κατοικίες και εξοχικά και δεν διαθέτει κτίρια κοινωνικών δραστηριοτήτων, ενώ οι καθημερινές ανάγκες των κατοίκων εξυπηρετούνται συνήθως στο Καλό Νερό και την Κυπαρισσία.

## Παραλία του Καρτελά
Μπροστά από τον οικισμό βρίσκεται η *Παραλία του Καρτελά*, η οποία εκτείνεται σε μήκος περίπου 1 χιλιομέτρου και η ακτή της αποτελείται από άμμο και βότσαλα. Η παραλία αυτή θεωρείται από τους κατοίκους της ευρύτερης περιοχής, ως μια καλή επιλογή για επισκέπτες οι οποίοι θέλουν να κολυμπήσουν σε πεντακάθαρα νερά και να απολαύσουν, με ελεύθερη παραμονή ή οργανωμένη υποδοχή με ομπρέλες, ξαπλώστρες και καντίνα μια από τις γνωστές παραλίες στα βορειοδυτικά του νομού.

## Δείτε επίσης
* Κυπαρισσία
* Δήμος Τριφυλίας
* Διοικητική διαίρεση Περιφερειακής Ενότητας Μεσσηνίας
* Διοικητική διαίρεση νομού Μεσσηνίας
* πρώην Δήμος Κυπαρισσίας

## Παραπομπές


## Εξωτερικοί σύνδεσμοι
* Δήμος Τριφυλίας , από την ιστοσελίδα: www.dimostrifylias.gr του Δήμου Τριφυλίας.

Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Τριφυλίας
4-αιθυλοπυριδίνη

Η **4-αιθυλοπυριδίνη** (αγγλικά *4-ethylpyridine*)  είναι βασική ετεροκυκλική αρωματική (δηλαδή ετεροαρωματική) οργανική ένωση, που περιέχει άνθρακα, υδρογόνο και άζωτο, με μοριακό τύπο **[[C7H9N|C<sub>7</sub>H<sub>9</sub>N]]**. Η χημικά καθαρή 4-αιθυλοπυριδίνη, στις κανονικές συνθήκες περιβάλλοντος, δηλαδή σε θερμοκρασία 25°C και υπό πίεση  1 atm, είναι υγρό που έχει δυσάρεστη οσμή, παρόμοια με της «μητρικής» πυριδίνης. Είναι μία από τις τρεις (3) ισομερείς του αιθυλοπυριδίνες, των οποίων οι δομές διαφέρουν ανάλογα με τη θέση που η αιθυλομάδα (-CH2CH3) τους επισυνάπτεται γύρω από το πυριδινικό τους δακτύλιο.

## Παραγωγή
Η παραγωγή της 4-αιθυλοπυριδίνης μπορεί να γίνει με διάφορες μεθόδους, που προκύπτουν από τις γενικές μεθόδους παραγωγής πυριδινών.

### Με συντριμερισμό ενώσεων με τριπλό δεσμό
Με μείγμα 1-βουτινίου (CH3CH2C≡CH), αιθινίου (HC≡CH) και υδροκυανίου (HCN), παρουσία διαλυτών ενώσεων του κοβαλτίου, όπως το κοβαλτιοκένιο [Co(C5H5)2], παράγεται μείγμα τριών (3) αιθυλοπυριδινών. Συγκεκριμένα, συμπαράγoνται 2-αιθυλοπυριδίνη, 3-αιθυλοπυριδίνη και 4-αιθυλοπυριδίνη:
\mathrm{CH_3CH_2C  \equiv CH + HC  \equiv CH + HCN \xrightarrow[Co(C_5H_5)_2]{\triangle}\frac{1}{4}}χωρίς-πλαίσιο|70x70εσ\mathrm{+\frac{1}{2}}χωρίς-πλαίσιο|70x70εσ\mathrm{+\frac{1}{4}}χωρίς-πλαίσιο|62x62εσ


### Με επίδραση εναμίνης σε β-δικαρβονυλική ένωση
Με επίδραση αιθεναμίνης (CH2=CΗNH2) σε 3-οξοπεντανάλη  [CH3CH2COCH2CHO], που αντιδρά με τη μορφή της ταυτομερούς της 3-υδροξυπεντ-2-ενάλης [CH3CH2C(ΟΗ)=CΗCHO], οδηγεί σε απευθείας παραγωγή 4-αιθυλοπυριδίνης:
\mathrm{CH_3CH_2C(OH)=CHCHO+CH_2=CHNH_2 \xrightarrow{}}χωρίς-πλαίσιο|62x62εσ


### Με επίδραση 1,3-οξαζολίου σε 1-βουτένιο και αφυδάτωση
Με επίδραση 1,3-οξαζολίου σε 1-βουτένιο (CH3CH2CH=CH2) παράγεται αρχικά μείγμα από 3-αιθυλο-2,3-διυδρο-2-πυριδινόλη και 4-αιθυλο-2,3-διυδρο-2-πυριδινόλη, που με αφυδάτωση δίνει τελικά μείγμα από 3-αιθυλοπυριδίνη και 4-αιθυλοπυριδίνη:
χωρίς-πλαίσιο|48x48εσ\mathrm{+CH_3CH_2CH=CH_2 \xrightarrow{}\frac{1}{2}}χωρίς-πλαίσιο|60x60εσ\mathrm{+\frac{1}{2}}χωρίς-πλαίσιο|55x55εσ\mathrm{ \xrightarrow{\pi. H_2SO_4}\frac{1}{2}}χωρίς-πλαίσιο|70x70εσ\mathrm{+\frac{1}{2}}χωρίς-πλαίσιο|62x62εσ


## Χημικές ιδιότητες
Η 4-αιθυλοπυριδίνη είναι μονοϋποκατεστημένη «θυγατρική» πυριδίνη και γι' αυτό είναι σημαντικά δραστικότερη από τη «μητρική» πυριδίνη. 

Ωστόσο και πάλι, τα ηλεκτρονιόφιλα αντιδραστήρια συνήθως προτιμούν να αντιδρούν με το περισσότερο ηλεκτραρνητικό και επομένως ισχυρότερο πυρινόφιλο άτομο αζώτου της 4-αιθυλοπυριδίνης, σχηματίζοντας άλατα 4-αιθυλοπυριδινωνίου. Ο σχηματισμός του 4-αιθυλοπυριδινωνίου ενισχύει επιπλέον τη δραστικότητα της ένωσης έναντι πυρινόφιλων αντιδραστηρίων.

## Δείτε επίσης
* Πυριδίνη
* 2-μεθυλοπυριδίνη
* 3-μεθυλοπυριδίνη
* 4-μεθυλοπυριδίνη
* 2-αιθυλοπυριδίνη
* 3-αιθυλοπυριδίνη
* 2,3-λουτιδίνη
* 2,4-λουτιδίνη
* 2,5-λουτιδίνη
* 2,6-λουτιδίνη
* 3,4-λουτιδίνη
* 3,5-λουτιδίνη
* Αιθυλοβενζόλιο
* Ανιλίνη
* Βενζυλαμίνη

## Αναφορές


Κατηγορία:C7
Κατηγορία:Πυριδίνες
Ευρωπαϊκό Πρωτάθλημα Καλαθοσφαίρισης Γυναικών 2017

To Ευρωπαϊκό Πρωτάθλημα Καλαθοσφαίρισης Γυναικών 2017 (ή πιο απλά **EuroBasket Women 2017**) ήταν το 36ο Ευρωμπάσκετ γυναικών και διοργανώθηκε από τη FIBA Europe. Η διοργάνωση έλαβε χώρα στην Τσεχία, η οποία είχε υπερνικήσει τη σερβική προσφορά για την διεξαγωγή του στο έδαφός της.. Το εν λόγω πρωτάθλημα πέρα από τα τρία μετάλλια που απέδιδε στους πρώτους τρεις, λειτούργησε και ως προκριματικά για το Παγκόσμιο Πρωτάθλημα Καλαθοσφαίρισης Γυναικών, του 2018, της Ισπανία, με τους πέντε πρώτους να περνάνε απευθείας σε αυτό. Βεβαίως, μετά την είσοδο της Ισπανίας στην πεντάδα, και η θέση 6, οδήγησε στο Παγκόσμιο.

Η διοργάνωση ξεκίνησε στις 16 Ιουνίου και ολοκληρώθηκε στις 25 του ίδιου μήνα. Στη διοργάνωση συμμετείχαν 16 ομάδες, ήτοι 4 λιγότερες από τη διοργάνωση του 2015.

## Παραπομπές

## Εξωτερικοί σύνδεσμοι
*Official website 

2017
Κατηγορία:Καλαθοσφαίριση στην Τσεχία